15. jūlijs

15. jūlijs ir gada 196. diena pēc Gregora kalendāra (197. diena garajā gadā). Līdz gada beigām ir atlikušas 169 dienas.

 Vārda dienas 
Egija, Egmonts, Egons, Henrihs, Henriks

 Notikumi 
 1099. gads — Pirmais Krusta karš: krustneši ieņēma Jeruzalemi.
 1240. gads — Ziemeļu krusta kari: Ņevas kaujā Novgorodas karaspēks Aleksandra Ņevska vadībā uzvarēja Zviedrijas karaspēku.
 1410. gads — Grunvaldes kaujā Polijas un Lietuvas apvienotais karaspēks karaļa Jagaiļa vadībā sakāva Vācu ordeņa spēkus lielmeistara Ulriha fon Junginena vadībā.
 1799. gads — Ēģiptē atrasts Rozetas akmens.
 1959. gads — tēraudlietuvju strādnieku streiks ASV.
 1963. gads — pieņemts pašreizējais Gabonas ģerbonis.
 1975. gads — Apollo-Sojuz: 12:20 UTC palaists kosmosa kuģis Sojuz-19, 19:50 palaists Apollo.
 1974. gads — Grieķijas atbalstīti Kipras grieķi īstenoja valsts apvērsumu, gāžot prezidentu Makariosu un par valsts galvu ieceļot Nikosu Sampsonu.
 2007. gads — Japānas pilsētā Kavasaki beidzās trešais IFAF Pasaules kauss, Amerikāņu futbolā par čempioniem kļuva ASV izlase.
 2016. gads — Turcijas galvaspilsētā Ankarā un Stambulā notika apvērsuma mēģinājums pret Turcijas prezidentu Redžepu Tajipu Erdoganu. Tajā gāja bojā 265 cilvēki, vairāki tūkstoši cilvēku zaudēja darba vietas, un vairāki simti tika arestēti.
 2021. gads — spēcīgs lietus izraisīja plūdus Vācijas un Beļģijas pierobežā, kā rezultātā vairāk nekā 170 cilvēku gāja bojā, un simtiem cilvēku ir pazuduši bez vēsts.

 Dzimuši 
 1573. gads — Inigo Džonss (Inigo Jones), angļu arhitekts (miris 1652. gadā)
 1606. gads — Rembrants (Rembrandt), nīderlandiešu mākslinieks (miris 1669. gadā)
 1879. gads — Andrē Siks (André Six), franču peldētājs (miris 1915. gadā)
 1892. gads — Valters Benjamins (Walter Banjamin), Vācijas literatūrkritiķis, esejists, tulkotājs un filozofs (miris 1940. gadā)
 1919. gads — Airisa Mērdoka (Iris Murdoch), īru rakstniece, filozofe (mirusi 1999. gadā)
 1922. gads — Leons Ledermans (Leon Lederman), ASV fiziķis (miris 2018. gadā)
 1927. gads — Džo Tērkels (Joe Turkel), ASV aktieris (miris 2022. gadā)
 1930. gads:
 Žaks Deridā (Jacques Derrida), franču filozofs (miris 2004. gadā)
 Stīvens Smeils (Stephen Smale), ASV matemātiķis
 1946. gads — Hasanals Bolkiahs (Hassanal Bolkiah), Brunejas sultāns
 1959. gads — Vensāns Lindons (Vincent Lindon), franču aktieris
 1965. gads — Deivids Milibends (David Miliband), britu politiķis
 1966. gads — Džeisons Bonems (Jason Bonham), angļu mūziķis
 1967. gads — Ādams Sevidžs (Adam Savage), ASV industriālā dizaina un specefektu projektētājs, televīzijas personība
 1973. gads — Miss Kittin, franču elektroniskās mūzikas producente, DJ, dziedātāja un dziesmu autore
 1977. gads — Lana Parilla (Lana Parrilla), amerikāņu aktrise
 1979. gads:
 Aleksandrs Frejs (Alexander Frei), šveiciešu futbolists
 Edgars Jaunups, Latvijas politiķis
 1982. gads — Aleksandrs Grebjonkins (Александр Гребёнкин), Krievijas kosmonauts, inženieris
 1983. gads — Pāvels Veselovs, Latvijas basketbolists
 1985. gads — Buraks Jilmazs (Burak Yılmaz), turku futbolists
 1995. gads — Irfans Kahvedži (İrfan Kahveci), turku futbolists

 Miruši 
 1015. gads — Volodimirs Svjatoslavičs (Володимеръ Святъславль), Kijivas liekņazs (dzimis ap 958. gadu)
 1274. gads — Bonaventura (Bonaventura I), katoļu svētais un teologs (dzimis 1218. gadā)
 1291. gads — Rūdolfs I (Rudolf I), Vācijas karalis (dzimis 1221. gadā)
 1857. gads — Kārlis Černi (Carl Czerny), austriešu mūziķis (dzimis 1791. gadā)
 1858. gads — Aleksandrs Ivanovs (Александр Иванов), krievu mākslinieks (dzimis 1806. gadā)
 1890. gads — Gotfrīds Kellers (Gottfried Keller), Šveices rakstnieks (dzimis 1819. gadā)
 1904. gads (j.s., pēc v.s. ) — Antons Čehovs (Антон Чехов), krievu prozaiķis un dramaturgs (dzimis 1860. gadā)
 1919. gads:
 Hermanis Emils Fišers (Hermann Emil Fischer), vācu ķīmiķis (dzimis 1852. gadā)
 Indriķis Zīle, latviešu diriģents, ērģelnieks un komponists (dzimis 1841. gadā)
 1948. gads — Džons Peršings (John Pershing), ASV karavīrs (dzimis 1860. gadā)
 1959. gads — Ernests Blohs (Ernest Bloch), Šveicē dzimis ASV komponists (dzimis 1880. gadā)
 2017. gads — Marjama Mīrzāhāni (مریم میرزاخانی), Irānas un ASV matemātiķe (dzimusi 1977. gadā)

 Atsauces 

Kategorija:Jūlijs